Posljednja novinska konferencija predsjednika Obame u ovoj godini 
Američki politički analitičari kažu da je,2013.godina bila najgora u posljednjih 5 otkako je Obama predsjednik. Njegova popularnost je značajno opala, kako pokazuje najnovije ispitivanje javnog mnijenja koje je provela tv mreža CNN.
Američki predsjednik Barack Obama je izjavio da nadolazeća 2014. Godina mora biti godina akcije, da zemlja treba ojačati svoje tržište rada i popraviti imigracioni sistem. Govoreći na posljednjoj novinskoj konferenciji u ovoj godini, predsjednik Obama je ukazao na nedavni napredak u ekonomskom stanju, ali je dodao da se još toga mora uraditi kako bi se smanjio broj nezaposlenih i obnovile beneficije za one bez posla. Američki predsjednik je takodjer rekao da se polako, ali sigurno popravlja system registriranja ljudi u novi program zdravstvenog osiguranja, nazvan Obamacare, a potom je dodao da nedavni sporazum u Kongresu oko dvogodišnjeg budžeta zemlje pokazuje da Washington ne mora biti uvijek u političkom sporu koji izaziva zastoj. Američki politički analitičari kažu da je, medjutim, 2013. Godina bila najgora u posljednjih 5 godina otkako je Obama predsjednik. Njegova popularnost je značajno opala, kako pokazuje najnovije ispitivanje javnog mnijenja koje je provela tv mreža CNN. Predsjednik se posebno kritizira zbog neuspjeha internet stranice njegovog novog zdravstven osiguranja, koja nije radila, te se oni koji su to željeli, nisu mogli nikako registrirati. Povrh toga, predsjednik je danas nevoljko priznao da milioni ljudi – za razliku od onog što je prvobitno bilo obećano – neće moći zadržati svoje staro zdravstveno bez obzira na to što se uključe u Obamacare system. Bivši uposlenik Nacionalne agencije za sigurnost , NSA, Edward Snowden, je takodjer doprinio padu popularnosti predsjednika Obame, a nakon što je otkrio u ogromnom broju super – tajne dokumente o nadgledanju I praćenju koje Agencija vrši nad gradjanima u zemlji I u inostranstvu. Snowdenova otkrića su prisilila predsjednika da se sučeli s velikim zabrinutostima koje su mnogi Amerikanci izrazili zbog, kako vjeruju, pretjeranog špijuniranja, a u ime štićenja zemlje i njenih gradjana od terorističkih napada. Ove je nedjelje američki sudija na federalnom sudu odlučio da je system praćenja I nadgledanja od strane NSA-a, koje je otkrio Snowden, najvjerovatnije protu-ustavan. Revizioni panel stručnjaka je preporučio predsjedniku mjere koje treba poduzeti kako bi se ovlasti NSA-a ograničile, I gospodin Obama je u fazi razmatranja tih preporuka. Predsjednik Obama se obratio novinarima u Bijeloj Kući prije nego ode na odmor sa svojom obitelji na Havaje. Očekuje se da se prva američka obitelj vrati u Washington do prvog dana Nove Godine.